Fjórar yfirkjörstjórnir eru búnar að skila skýrslu til landskjörstjórnar um meðferð og talningum um helgina. Landskjörstjórn gaf yfirkjörstjórnum frest til klukkan átta í gærkvöld til að skila og bárust skýrslur frá Reykjavíkurkjördæmi - norður, Reykjavík - suður, Suðvestur- og Norðausturkjördæmi. Endurtalningu lauk seint í gærkvöldi í Suðurkjördæmi og formaður yfirkjörstjórnar í Norðvesturkjördæmi, þar sem einnig var endurtalið, fékk lengri frest en búist er við skýrslu frá þessum tveimur kjördæmum í dag. Landskjörstjórn kemur saman síðdegis til að fjalla um skýrslurnar.
Búist er við að allar yfirkjörstjórnir verði búnar að skila skýrslu um talningu atkvæða í dag til landskjörstjórnar. Landskjörstjórn kemur saman til fundar síðdegis.